Athol Fugard

**Harold Athol Lannigan FUGARD** (n. 11-an de junio 1932 en Middelburg, Kablando, Unio de Sud-Afriko - m. la 8-an de marto 2025 en Stellenbosch, Sud-Afriko) estis sudafrika dramaturgo, verkisto, aktoro kaj reĝisoro kiu estas konsiderita la plej granda el sudafrikaj dramistoj . 

Jam en 1985, la revuo Time nomis Fugard kiel "la plej granda aktiva dramisto en la anglalingva mondo."  Li estas plej konata pro liaj kortuŝaj politikaj teatraĵoj kontraŭ la rasapartismo, kaj pro la Oskar -gajnanta filmo *Tsotsi* en 2005, reĝisorita de Gavin Hood .

Fugard verkis pli ol tridek teatraĵojn, kaj funkciis kiel alvojaĝanta lekciisto pri scenara verkado, aktorado, kaj reĝisorado en la Fakultato de Teatro kaj Danco ĉe la Universitato de Kalifornio, San-Diego . 

Interalie, li ricevis multajn premiojn, inkluzive de la Ordeno de Ikemanga) "por eminenta servo kaj atingo en la teatro" de la sudafrika registaro , kaj honoran membrecon de la brita Reĝa Societo de Literaturo . En 2010, teatrejo en Kaburbo estis nomita laŭ li . Li ricevis la premion Tony por vivdaŭra atingo en 2011 , kaj en 2014 la japana Praemium Imperiale .

## Vivo 
Lia patro estas ĵazpianisto de irland-brit-franca deveno, kaj lia patrino estas de afrikanera deveno. Li ekzamenis privatan katolikan lernejon, teknikan kolegion, kaj tiam studis filozofion kaj socian antropologion ĉe la Universitato de Kaburbo, de kie li estis forpelita en 1953 baldaŭ antaŭ diplomiĝado. Laboris en Nordafriko kaj Azio. De 1958, kune kun lia edzino, la verkisto Sheila Fugard, li vivis en Johanesburgo, kie li laboris kiel komizo kaj organizis teatron kie li enscenigis siajn proprajn teatraĵojn. Li estis implikita en la kontraŭ -rasapartisma movado ekde la fruaj 1960-aj jaroj. Li suferis de alkoholismo kaj estis resanigita en la 1980-aj jaroj. Li vivis kun sia edzino en San-Diego, kie li instruis en la fakultato de teatro kaj danco ĉe la Universitato de Kalifornio. 

## Teatra verkaro 
En kronologia ordo de unua produktigo kaj/aŭ publikigo :

* *Klaas and the Devil* (1956)
* *The Cell* (1957)
* *No-Good Friday* (1958)
* *Non-Gogo* (1959)
* *The Blood Knot* (1961); poste reviziita kaj retitolita *Blood Knot* (1987)
* *Hello and Goodbye* (1965)
* *The Coat* (1966)
* *People Are Living There* (1968)
* *The Last Bus* (1969)
* *Boesman and Lena* (1969)
* ''Friday's Bread on Monday* (1970)
* *Sizwe Banzi Is Dead* (1972) (disvolvita kune kun John Kani, kaj Winston Ntshona en studioj)
* *The Island* (1972) (disvolvita kune kun John Kani, kaj Winston Ntshona en studioj)
* *Statements After an Arrest Under the Immorality Act* (1972)
* *Dimetos* (1975)
* *Orestes* (1978)
* *A Lesson from Aloes* (1978)

* *The Drummer* (1980)
* *"Master Harold"...and the Boys* (1982)
* *The Road to Mecca* (1984)
* *A Place with the Pigs: a personal parable* (1987)
* *My Children! My Africa!* (1989)
* *My Life* (1992)
* *Playland* (1993)
* *Valley Song* (1996)
* *The Captain's Tiger: a memoir for the stage* (1997)
* *Sorrows and Rejoicings* (2001)
* *Exits and Entrances* (2004) 
* *Booitjie and the Oubaas* (2006)
* *Victory* (2007)
* *Coming Home* (2009)
* *Have You Seen Us* (2009)
* *The Train Driver* (2010)
* *The Shadow of the Hummingbird* (2014)
* *The Painted Rocks at Revolver Creek* (2016)
* *Concerning the Life of Babyboy Kleintjies'' (2022) (kun-verkita kun Paula Fourie) 

## Referencoj 
## Eksteraj ligiloj 
* 
* Athol Fugard sur la retejo de Iain Fisher (angla)

Kategorio:Sudafrikaj dramistoj
Kategorio:Sudafrikaj verkistoj
Kategorio:Afrikaneroj
Kategorio:Mortintoj en 2025
Kategorio:Naskiĝintoj en 1932
Kategorio:Francdevenuloj
Kategorio:Tony-premiitoj
Kategorio:Sudafrikaj ĵurnalistoj
Kategorio:Membroj de la Usona Akademio de Artoj kaj Sciencoj
Kategorio:Literaturo de Sudafriko